
Vorwort


Nach dem erfolgreichen ersten Buch „…ach du liewes Lewe“, das ich 2015 veröffentlicht habe, sind weiterhin so viele Gedichte und Geschichten entstanden, dass nun mein zweites Buch „…glaabscht dann des?“ fertig gestellt werden konnte.


Es kommen immer wieder Fragen auf mich zu, wo ich denn die vielen Einfälle und Ideen hernehme. Die Antwort ist ganz einfach: die „fliegen“ mir, wenn ich mich umschaue und meine Umwelt betrachte, einfach zu. Dann gibt es noch viele andere Mitmenschen, wie zum Beispiel Fritz aus der Herzsportgruppe, der auf mich zukommt und sagt: „Heinz, ich hab do mol was g´heert, wie zum Beischbiel die hoch Scheidungsrate verringert werre könnt.“ Die Lösung hat dann das Gedicht „Partnerleasing“ ergeben.


Desweiteren ist auch die Tageszeitung „DIE RHEINPFALZ“ nicht ganz unschuldig daran, die mir immer wieder Anregungen für einen Reim oder auch Ungereimtheiten bringt.


Natürlich greife ich auch auf alte Erinnerungen zurück, die es Wert sind, der Nachwelt hinterlassen zu werden. Immer wieder erhalte ich bei Lesungen die Resonanz meines Publikums: „Ach, des hänn mir frieher ach so gemacht“ oder „Sowas is mir ach schun mol bassiert…“


Da viele Touristen als Andenken auch dieses Buch erwerben, habe ich im Anhang einige pfälzische Ausdrücke ins Schriftdeutsche übersetzt. Sollte dennoch etwas Unklarheit über die eine oder andere pfälzische Ausdrucksweise aufkommen, gibt es viele nette Pfälzer, die sicher gerne zur Klärung beitragen.


Nun wünsche ich meinen geschätzten Lesern viel Vergnügen und Entspannung.


Gleisweiler, 2017




„…glaabscht dann des?“


„glaawe“ unn es Froochezeiche,


ich glaab, die sinn ä Paar.


Wisse unn glaawe sinn net´s gleiche,


des is so – unn des war.


Glaabscht du, was in dem Buch drin steht,


was enner g´schriwwe hot?


Glaab, dass die Welt sich weiter dreht,


glaab an de liewe Gott!




Mensche wie du unn ich – unn annere


Verwandte, Bekannte un U`bekannte

Juchendfaulheit


Ich schbielt´ als in de vierte Klass`,


anstatt zu lerne, uff de Gass,


unn net so, wie es sich geheert,


zu üwe , was die Schul` gelehrt.


Unn bin, des is net iwwertriwwe,


trotzdem net hocke als gebliwwe.


Doch manches, was de Lehrer g´saat,


hab` ich im Geischt heit noch parat.


Vergesse doch so mancherlei,


des fallt mer jetzert widder ei´.


Heit denk` ich als beim Grenzverkehr,


viel Auslandswörter fehlen mer,


die ich als Lausbu net gelernt,


weil mir die Schbrooch so weit entfernt.


Die Juuchendfaulheit, die is schlecht,


wann se sich dann im Alter rächt.




Englisch, nix wie Englisch


Als Knirps, do wollt´ ich Englisch lerne,


des fand ich wunnerbar.


Mei Patetante wohnte jo


ach in Amerika.


In Süd Dakota – wääß ich noch,


wu die Indianer sinn,


do hab ich Päckelscher gekriegt


mit schääne Sache drin.


Inzwische is die Zeit verschdriche,


Englisch hab ich gelernt.


Mit der Schbrooch klappt Verständischung


mit Leit, wu weit entfernt.


Kumm ich heit in die Stadt enei,


um ebbes ei´zukaafe,


do brauchscht du fascht ä Wörterbuch,


sunscht duscht du dich verlaafe.


Die englisch Fremdschbrooch – wu d´ hieguckscht:


Im Laade fer Klamotte,


du findscht kaum noch ä deitsches Wort,


g`heert des dann net verbotte?


Gar manches T-Shirt vun ´re Fraa


ziern englische Buchschdaawe.


Bei Kinnerklääder findscht´s ach schun,


nä – des is kaum zu glaawe.


Wär´s dann net besser fer des Kind,


statt d´ Schbrooch aus weiter Ferne,


zu allererscht – wie domols mir –


die Mudderschbrooch zu lerne?


Kaffeeklatsch


Drei Männer sitzen im Cafe´,


de änd genießt ä Tass voll Tee,


de annre trinkt Cappuccino,


de dritte schluckt sein Kakao.


Mer wääß, dass die dort öfter sin,


denn die gehn immer gern dort hin,


verzehlen sich in aller Ruh`,


ja, die g´hern äfach dodezu.


Wie friedlich uff dem Erdeball,


wär´s sicher manchmol iwwerall,


deten sich d´ Mensche alle Daache,


wie die drei, sich gut vertraache.


Ich mach b´schdimmt dodemit kän Quatsch,


mit so me Männer-Kaffeeklatsch.




Alteise


Du g´herscht jo noch net zum Alteise,


weil du jetzt Rentner bischt!


Mer schmeißt net alles, wann´s noch gut,


so äfach uff de Mischt!


Ach kä Banan, wu bissl braun


unn dennoch ganz gut schmeckt,


blooß weil se gar nimmi ganz gääl


unn klää bissl befleckt!


Du bischt b´schdimmt noch fer vieles gut,


loss dir net alles biete!


Wie wär´s mit „Repratur-Opa“,


odder mit Enkelhüte?


Such´dir doch grad´ was Schäänes aus,


was mer so mache kann!


Des gilt fer alle Rentnersleit,


egal ob Fraa odder Mann!




Schuldebuckl


In de Zeidung war zu lese,


er wär än guuder Mensch gewese,


än liewer Mensch, wer ihn gekennt,


hätt sicherlich nie iwwern g´schännt.

